Светско првенство у хокеју на леду 1965.
Светско првенство у хокеју на леду 1965. () било је 32. по реду такмичење за титулу светског првака у хокеју на леду у организацији Светске хокејашке федерације (ИИХФ). Европске селекције уједно су се такмичиле и за титулу 43. првака Европе. Турнир се одржавао у периоду од 3. до 14. марта 1965. у 4 финска града, елитна група се играла у Тампереу, а турнир групе Б у Туркуу, Рауми и Порију. Био је то први пут да је Финска организовала турнир светског првенства у хокеју на леду. 

Као и ранији хгодина задржан је систем поделе учесника по квалитетним дивизијама, а на првенству је учествовало 15 репрезентација. Екипе су биле подељене у две дивизије, у елитној дивизији се налазило 8 тимова, а у Б дивизији 7 екипа. Од овог првенства уведен је систем релегације и промоције, што значи да последњепласирана екипа из А дивизије у наредној сезони наступа у нижем рангу такмичења и обрнуто. 

Титулу светског првака, своју пету по реду, освојила је селекција Совјетског Савеза. Сребрна медаља припала је репрезентацији Чехословачке, док су бронзу освојили репрезентативци Шведске. Репрезентација Канаде је по трећи пут за редом остала без медаље.

Најефикаснији играч првенства био је нападач чехословачког тима Јозеф Голонка са учинком од 14 поена (6 голова и 8 асистенције). На укупно одиграних 28 утакмица постигнут је 221 погодак, или у просеку 7,89 голова по утакмици. Све утакмице у просеку је посматрало 6.392 гледалаца (укупно 178.960 гледалаца).

Учесници светског првенства 
На првенству је учествовала укупно 15 репрезентација подељених у две квалитетне дивизије. Распоред по дивизијама је одређен на основу пласмана на СП 1964. У дивизији А такмичило се 8, а у дивизији Б 7 репрезентација. 

Дивизија А
 
 
 
 
 
 
 
 

Дивизија Б

Квалификације за А дивизију 
У квалификацијама за дивизију А учествовала су три тима, а такмичење се одвијало у два кола. Победник квалификација добио је прилику да игра у елитној дивизији док су преостала два тима изборили право директног наступа у нижем рангу такмичења.

Прво коло квалификација

Финална рунда квалификација

Квалификације за дивизију Б 
У квалификацијама за дивизију Б учествовале су 4 екипе које су у директним дуелима одредиле учеснике друге дивизије. Поражене екипе су обезбедиле учешће у квалификацијама за наредну годину.

Резултати групе А 
Утакмице елитне групе првобитно је требало да се играју у главном граду Хелсинкију чије власти су се биле обавезале да ће за потребе светског првенства да финансирају градњу затворене ледене дворане. Како градске власти нису успеле да остваре задати циљ Финска је била на корак од одузимања домаћинства првенства. У последњем тренутку градске власти града Тампереа успеле су да издејствују пребацивање домаћинства такмичења у свој град. Градске власти Тампереа, града који има богату хокејашку традицију и у ком делују два познтата хокејашка тима − Илвес и Тапара −  обезбедиле су средства за градњу затворене дворане и Финска је тако и званично добила организацију првенства. 

Последњепласирана екипа у групи у наредној години испала је у нижи ранг такмичења.

Резултати групе Б

Коначан пласман и признања

Коначан пласман 
Коначан пласман на олимпијском турниру, на светском и европском првенству 1965. био је следећи:

Најбољи играчи турнира 
Најбољи играчи турнира на основу одлуке директората су
 Најбољи голман:  Владимир Дзурила
 Најбољи одбрамбени играч:  Франтишек Тикал
 Најбољи нападач:  Вјачеслав Старшинов

Идеална постава првенства по избору новинара
Голман:  Владимир Дзурила
Одбрана:  Александар Рагулин,  Франтишек Тикал
Напад:  Александар Алметов,  Јарослав Јиржик,  Константин Локтев

Састави освајача медаља

Види још 
 Светско првенство у хокеју на леду
 Хокеј на леду на олимпијским играма

Референце

Спољашње везе 

 -{Duplacey, James . Total Hockey: The official encyclopedia of the National Hockey League. Total Sports. }-
  -{Резултати светског првенства}-

Светска првенства у хокеју на леду
Хокеј на леду у Финској
Хокеј на леду у 1965.